— 110 — 



Udpræparering af embryonale Væv; en i en enkelt Kultur funden 

 Aspergillus-Art har sikkert en lignende Oprindelse. At Svampene 

 virkelig har været tilstede i de „udsaaede" Væv, kan yderligere ses 

 deraf, at Myceliet stedse udgaar derfra og efterhaanden breder sig 

 i Urten. Denne Methode har jeg ogsaa anvendt til at vise Myce- 

 liets Ikke-Tilstedeværelse i embryonale Væv i visse Tilfælde; Brug- 

 barheden af Metoden i saa Henseende forudsætter — hvad her jo 

 stedse er Tilfældet — at den Svamp, hvis Fraværelse skal vises, 

 kan udvikle sig i det givne Substrat (her Ølurt) ; Spørgsmaalet 

 bliver da, hvor stor Sandsynlighed der er for, at selve Anvendelsen 

 af Metoden (Behandling med Sublimatvand og andre Indgreb) 

 skulde kunne hindre en eventuelt tilstedeværende Svamps Udvikling. 

 Dette er sikkert ikke Tilfældet; som det nedenfor skal vises, har 

 jeg i en Række Tilfælde, hvor jeg ad anden Vej maatte vente Til- 

 stedeværelse af Mycel, stedse faaet det udviklet i mine Kulturer 

 trods de skete Indgreb; naar jeg derfor i andre Tilfælde, hvor jeg 

 intet ved om Svampens Tilstedeværelse, ingen Myceludvikling faar 

 efter nøjagtig den samme Præparation af Objekterne, maa dette 

 sikkert skyldes, at Svampen virkelig ikke er til Stede. Denne Me- 

 tode til Paavisning af levende Mycel eller dettes Fraværelse, særlig 

 hvor de ydre Symptomer er lidet iøjnefaldende eller mangler, maa 

 foretrækkes for den mikroskopiske Undersøgelse; ved denne kan 

 konstateres Myceliets Udbredelse o. s. v., men ikke, om det er le- 

 vende eller ej, og det er dog det, det især kommer an paa. Naar 

 Myceliet findes i minimale Mængder eller slet ikke, bliver den 

 mikroskopiske Undersøgelse altfor upaalidelig, selv om der an- 

 vendes sikre Metoder til Farvning af Mycel i Væv 1 ); ved den kul- 

 turelle Paavisning har man tillige den Fordel at kunne operere 

 med langt større Materiale i den Tid, der medgaar til Fremstillingen 

 af Mikrotomsnit, som her er uundværlige. 



De patologiske Forandringer, som karakteriserer de Sygdomme 

 hos Byg og Havre, ved hvilke man paa en af de angivne Maader 

 kan konstatere Tilstedeværelsen af en Helminthosporium- Art , er 

 ikke af nogen særlig fremtrædende Natur, hvorfor disse Sygdomme 

 saa længe har unddraget sig den almindelige Opmærksomhed til 

 Trods for deres overordentlig hyppige Forekomst. Iøjnefaldende, 



l ) Værdien af de af Mangin foreslaaede Farvninger har jeg ikke haft Lejlig- 

 hed til at prøve. 



